b'\n_START_ARTICLE_\nMirjam Puchner\n_START_PARAGRAPH_\nMirjam Puchner (s. 18. toukokuuta 1992) on it\xc3\xa4valtalainen alppihiiht\xc3\xa4j\xc3\xa4, joka edustaa salzburgilaista WSV St. Johann -seuraa._NEWLINE_Puchner saavutti suurpujottelun kultaa Euroopan nuorten olympiafestivaaleilla Szczyrkissa vuonna 2009. Alppihiihdon maailmancupissa Puchner kilpaili ensimm\xc3\xa4isen kerran St. Antonin sy\xc3\xb6ksylaskussa tammikuussa 2013. Ensimm\xc3\xa4iset maailmancupin pisteens\xc3\xa4 h\xc3\xa4n saavutti Val d\xe2\x80\x99Is\xc3\xa8ren sy\xc3\xb6ksylaskussa joulukuussa 2013 oltuaan 29:s. Kymmenen parhaan joukkoon h\xc3\xa4n sijoittui ensimm\xc3\xa4isen kerran Val d\xe2\x80\x99Is\xc3\xa8ren sy\xc3\xb6ksylaskussa joulukuussa 2015 oltuaan kahdeksas. Ensimm\xc3\xa4isen palkintosijansa h\xc3\xa4n saavutti voitettuaan Sankt Moritzin sy\xc3\xb6ksylaskun maaliskuussa 2016. H\xc3\xa4n voitti Soldeun sy\xc3\xb6ksylaskun maaliskuussa 2019.'